《恭拟太祖高皇帝孝慈高皇后上册乐章 其六 还宫》
明代·陆深

祀事孔明，神休滋锡。孝孙有庆，法宫云适。心虔体和，礼严境寂。

景云祥风，荏苒翚翟。抚此瑶图，永膺宝历。于万斯年，过庙必惕。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。